./data/stoa0275/stoa007/stoa0275.stoa007.opp-lat1.xml
Tertullian
Numerum et dispositionemtrinitatis divisionem praesumunt unitatis, quando unitas exsemetipsa derivans trinitatem non destruatur ab illa, sed administretur Itaque duos et tres iam iactitant a nobis praedicari, severo unius dei cultores praesumunt, quasi non et unitas inrationalitercollecta haeresim faciat, et trinitas rationaliter expensa veritatemconstituat  Monarchiam, inquiunt, tenemus  Et ita sonumipsum vocaliter exprimunt etiam Latini, et tam modifice, ut putesillos tam bene intellegere monarchiam quam enuntiant  Sed monarchiamsonare student Latini, Î¿á¼°ÎºÎ¿Î½Î¿Î¼á½·Î±Î½ intellegere nolunt etiamGraeci  At ego, si quid utriusque linguae praecerpsi, monarchiamnihil aliud significare scio quam singulare et unicum imperium;non tamen praescribere monarchiam ideo quia unius sit eumcuius sit aut filium non habere, aut ipsum se sibi filium fecisse,aut monarchiam suam non per quos velit administrare  Atquinnullam dico dominationem ita unius sui esse, ita singularem, itamonarchiam, ut non etiam per alias proximas personas administretur,quas ipsa prospexerit officiales sibi  Si vero et filius fuerit eicuius monarchia sit, non statim dividi eam et monarchiam essedesinere, si particeps eius adsumatur et filius, sed proinde illiusesse principaliter a quo communicatur in filium, et dum illius est,proinde monarchiam esse, quae a duobus tam unicis continetur Igitur si et monarchia divina per tot legiones et exercitus angelorumadministratur, sicut scriptum est: Milies centies centena milia adsistebant ei, et milies centena milia apparebant ei, nec ideounius esse desiti, ut desinat monarchia esse, quia per tanta miliavirtutum procuratur: quale est ut deus divisionem et dispersionempati videatur in filio et in spiritu sancto, secundum et tertium sortitislocum, tam consortibus substantiae patris, quas non patiturin tot angelorum numero? Ecquid nata a substantia patris membraet pignora et instrumenta et ipsam vim ac totum censum monarchiaeeversionem deputas eius? Non recte  Malo te ad sensumrei quam ad sonum vocabuli exerceas  Eversio enim monarchiaeilla est tibi intellegenda, cum alia dominatio suae condicionis etproprii status ac per hoc aemula superducitur, cum alius deus inferturadversus creatorem, cum Marcione, cum plures, secundumValentinos et Prodicos; tunc in monarchiae eversionem, cum increatoris destructionem